ФАКУЛТЕТ ОРГАНИЗАЦИОНИХ НАУКА
УНИВЕРЗИТЕТА У БЕОГРАДУ
Јове Илића 154, Београд


ИЗБОРНОМ ВЕЋУ
ФАКУЛТЕТА ОРГАНИЗАЦИОНИХ НАУКА

На основу одлуке Изборног већа Факултета организационих наука 05-02 бр. 4/56-1 od 3.09.2026. године, одређени смо за чланове Комисије за избор једног сарадника у звање САРАДНИКА У НАСТАВИ за ужу научну област Електронско пословање. 
По прегледу приспелог конкурсног материјала подносимо следећи

И З В Е Ш Т А Ј

На конкурс објављен у огласним новинама Националне службе за запошљавање “Послови” бр. 1213 09.09.2026. у предвиђеном року пријавио се један кандидат, Радован Марковић, који је поднео сву документацију захтевану конкурсом. 

1. Радован Марковић

БИОГРАФСКИ ПОДАЦИ О КАНДИДАТУ
Радован Марковић рођен је 5. августа 2002. године у Петровцу на Млави, где је завршио основну школу и гимназију у оквиру Средње школе „Младост“, на природно-математичком смеру. Током средњошколског образовања проглашен је за ђака генерације и стекао је диплому „Вук Караџић“.

По завршетку средње школе, 2021. године уписао је Факултет организационих наука Универзитета у Београду, студијски програм Информациони системи и технологије. Основне академске студије завршио је 2025. године са просечном оценом 9,26, након чега је уписао мастер академске студије на Факултету организационих наука, на студијском програму Електронско пословање.

Током студија био је стипендиста државних програма: Стипендију за изузетно надарене ученике и студенте Министарства просвете Републике Србије примао је од трећег разреда средње школе до завршетка основних академских студија, односно у периоду од школске 2019/2020. до академске 2024/2025. године. Добитник је и стипендије „Доситеја“ Фонда за младе таленте Републике Србије за академску 2025/2026. годину.

Области његовог интересовања обухватају електронско пословање, интернет технологије, развој веб-апликација, блокчејн технологије, контејнеризацију апликација и развој игара. Поседује искуство у раду са програмским језицима, технологијама и алатима као што су Java, C#, JavaScript, TypeScript, PHP, Node.js, React, Docker, Git, WordPress, Supabase и Figma.

НАСТАВНЕ АКТИВНОСТИ
Током академских 2024/2025. и 2025/2026. године Радован Марковић ангажован је као сарадник ван радног односа - демонстратор за ужу научну област Електронско пословање на Факултету организационих наука Универзитета у Београду.

У оквиру ангажовања на Катедри за електронско пословање учествовао је у извођењу вежби и припреми наставних материјала из следећих предмета:
· Електронско пословање;
· Симулација и симулациони језици;
· Интернет технологије;
· Интернет маркетинг;
· Клијентске веб технологије и скриптни језици;
· Cloud инфраструктура и сервиси;
· Интернет маркетинг и друштвени медији;
· Серверске веб технологије;
· Развој напредних апликација електронског пословања
· Развој мобилних апликација и сервиса;
· Конкурентно и дистрибуирано програмирање;
· Управљање ризиком у развоју апликација електронског пословања.

На Летњој школи „Технологије електронског пословања 2026“, у организацији Катедре за електронско пословање Универзитета у Београду - Факултета организационих наука, ангажован је као предавач.

СПИСАК ОБЈАВЉЕНИХ РАДОВА
Радован Марковић је објавио следеће научне радове:
Радови саопштени на скупу међународног значаја штампани у целини (М33):
1. Луковац, П., Jafarzadeh, H., Симић, М., Марковић, Р., & Јовановић, С. (2025, December). Design and development of smart beehive solution. In E-business technologies conference proceedings (Vol. 4, No. 1).
Радови саопштени на међународном скупу, прихваћени за објављивање (М33 – у штампи):
2. Симић, М., Марковић, Р., & Богдановић, З. (2026). Design and Implementation of an AI Agent for Automated Analysis of GitHub Repositories Using LangChain. 20th International Symposium on Organizational Sciences – SymOrg 2026, Копаоник, Србија.
3. Луковац, П., Марковић, Р., Стојановић, Д., & Сувајџић, М. (2026). Multilayer IoT Data Pipeline for Smart Agriculture: From Edge Sensing to Cloud-Based Time-Series Solution. 20th International Symposium on Organizational Sciences – SymOrg 2026, Копаоник, Србија.

ПРАКСА И ИСКУСТВО
Стручну праксу у оквиру основних академских студија Радован Марковић обавио је на Факултету организационих наука Универзитета у Београду. На истом факултету обавио је и стручну праксу предвиђену програмом мастер академских студија.
Током основних студија био је активан члан Удружења студената информатике ФОНИС. У оквиру удружења учествовао је у реализацији пројекта „ФОН Хакатон 2024“ као члан тима за односе са компанијама, након чега је био координатор истог тима на пројекту „Компаније студентима“. У академској 2024/2025. години обављао је функцију члана Управног одбора удружења, задуженог за односе са компанијама.
На такмичењу „Web3 Hackathon 2025“, одржаном у организацији Лабораторије за blockchain Факултета организационих наука Универзитета у Београду, са својим тимом освојио је друго место. Тим је развио апликацију „Дигитални пасош за аутомобиле“, која применом blockchain технологије омогућава транспарентно и поуздано праћење историјата возила.
У септембру 2025. године похађао је Летњу школу „Технологије електронског пословања 2025“.
У периоду од 28. јуна до 4. јула 2026. године учествовао је као студент у Erasmus+ комбинованом интензивном програму (BIP) „Reshape to sustain: sustainable future enabled by next level digital transformation“, који је организовао Факултет организације и информатике Универзитета у Загребу. Физички део програма одржан је у Вараждину, а у оквиру међународног тима радио је на развоју иновативног и одрживог дигиталног решења заснованог на примени савремених технологија.
У оквиру пројекта Web3 Innovation HUB (W3IH) учествовао је у првом циклусу Startup Incubation Programme. На завршном међународном догађају Joint Pitching / Final Pitch, одржаном 9. и 10. јула 2026. године у Сплиту, са својим тимом представио је развијено стартап решење.
Као волонтер учествовао је у организацији више стручних и научних догађаја на Факултету организационих наука Универзитета у Београду, међу којима су међународне конференције FedCSIS 2024 и ISD 2025, као и конференција E-Business Technologies 2025 – EBT 2025.



ОЦЕНА ИСПУЊЕНОСТИ УСЛОВА ЗА ИЗБОР И ПРЕДЛОГ КОМИСИЈЕ

Кандидат Радован Марковић задовољава све услове предвиђене Статутом Факултета организационих наука и Закона о високом образовању за избор сарадника у настави за ужу научну област Електронско пословање. 

У току досадашњег ангажовања на Факултету организационих наука Универзитета у Београду кандидат је показао изразите склоности ка стручном, научном и педагошком раду. 
 
На основу изложеног, Комисија предлаже Изборном већу Факултета организационих наука да се Радован Марковић  изабере у звање сарадника у настави на Факултету организационих наука Универзитета у Београду за ужу научну област Електронско пословање.




У Београду, 29. септембра 2026. године

КОМИСИЈА

Проф. др Маријана Деспотовић-Зракић, 
редовни професор Универзитета у Београду - Факултет организационих наука, 
ужа научна област Електронско пословање – председник комисије


.........................................................................

Проф. др Зорица Богдановић, 
редовни професор Универзитета у Београду - Факултет организационих наука, 
ужа научна област Електронско пословање


........................................................................

Проф. др Ана Узелац, 
ванредни професор Универзитета у Београду - Саобраћајни факултет
ужа научна област Информатика

